Alvastra (samostan)
Samostan Alvastra (švedski: Alvastra kloster) bio je cistercitski samostan nedaleko jezera Vättern u švedskoj grofoviji Östergötland. Na njega danas podsjećaju samo preživjeli ostatci.

Samostan leži na padinama brda Omberg u općini Alvastra. Alvastra je bio prvi cistercitski samostan u nordijskim zemljama, osnovan 1143. po želji pobožne kraljice Ulvhild, žene kralja Sverkera Starijeg. Stvarni razlog je vjerojatno bila želja Sverkera da tako osigura podršku sve moćnije crkve, jer je te iste godine osnovao i Samostan Nydala u Smålandu. Ključnu ulogu u osnivanju samostana imao je lundski nadbiskup Erik, koji je dobro poznavao Bernarda od Clairvauxa, tako da je on poslao prve redovnike iz Francuske pa je samostan posvećen 1185.

Samostan Alvastra imao je važnu ulogu u tadašnjoj Švedskoj, u njemu su pokopani slijedeći monarsi Sverker Stariji 1156, Karl Sverkersson 1167, Sverker Mlađi 1210. i Johan I Sverkersson. Samostan je ukinut u 16. vijeku za vladavine Gustava Vase kao rezultat protureformacije. Imovina mu je rekvirirana u korist monarhije, pa je godinama služio kao izvor građevinskog kamena za gradnju novih reprezentativnih objekata.

Izvori

Vanjske veze 

 Stranice o Samostanu Alvastra 

Manastiri i samostani u Švedskoj
Cistercitski samostani